CELEX: 62021TB0442
Language: el
Date: 2022-02-24 00:00:00
Title: Υπόθεση T-442/21: Διάταξη του Γενικού Δικαστηρίου της 24ης Φεβρουαρίου 2022 — Thomas και Julien κατά Συμβουλίου (Προσφυγή ακυρώσεως – Χώρος ελευθερίας, ασφάλειας και δικαιοσύνης – Συμφωνία εμπορίου και συνεργασίας μεταξύ, αφενός, της Ένωσης και της Ευρατόμ και, αφετέρου, του Ηνωμένου Βασιλείου – Απόφαση του Συμβουλίου για τη σύναψη της συμφωνίας εμπορίου και συνεργασίας – Πράξη που δεν αφορά ατομικά τον προσφεύγοντα – Μη κανονιστική πράξη – Απαράδεκτο)

25.4.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/38
            
         
      Διάταξη του Γενικού Δικαστηρίου της 24ης Φεβρουαρίου 2022 — Thomas και Julien κατά Συμβουλίου
      (Υπόθεση T-442/21) (1)
      
      (Προσφυγή ακυρώσεως - Χώρος ελευθερίας, ασφάλειας και δικαιοσύνης - Συμφωνία εμπορίου και συνεργασίας μεταξύ, αφενός, της Ένωσης και της Ευρατόμ και, αφετέρου, του Ηνωμένου Βασιλείου - Απόφαση του Συμβουλίου για τη σύναψη της συμφωνίας εμπορίου και συνεργασίας - Πράξη που δεν αφορά ατομικά τον προσφεύγοντα - Μη κανονιστική πράξη - Απαράδεκτο)
      (2022/C 171/51)
      Γλώσσα διαδικασίας: η γαλλική
      
         Διάδικοι
      
      
         Προσφεύγοντες: Rhiannon Thomas (Λονδίνο, Ηνωμένο Βασίλειο), Michaël Julien (Weybridge, Ηνωμένο Βασίλειο) (εκπρόσωπος: J. Fouchet, δικηγόρος)
      
         Καθού: Συμβούλιο της Ευρωπαϊκής Ένωσης (εκπρόσωποι: M. Bauer, J. Ciantar et R. Meyer)
      
         Αντικείμενο
      
      Με την προσφυγή τους βάσει του άρθρου 263 ΣΛΕΕ, οι προσφεύγοντες, οι οποίες είναι υπήκοοι του Ηνωμένου Βασιλείου που διαμένουν στο Ηνωμένο Βασίλειο, ζητούν τη μερική ακύρωση, πρώτον, της συμφωνίας εμπορίου και συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου (ΕΕ 2021, L 149, σ. 10) και, δεύτερον, της αποφάσεως (EE) 2021/689 του Συμβουλίου της 29ης Απριλίου 2021 για τη σύναψη, εξ ονόματος της Ένωσης, της συμφωνίας εμπορίου και συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας, αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου, και της συμφωνίας μεταξύ της Ευρωπαϊκής Ένωσης και του Ηνωμένου Βασιλείου της Μεγάλης Βρετανίας και της Βόρειας Ιρλανδίας σχετικά με διαδικασίες ασφαλείας για την ανταλλαγή και την προστασία διαβαθμισμένων πληροφοριών (ΕΕ 2021, L 149, σ. 2).
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή ως απαράδεκτη.
               
            
                  2)
               
               
                  Παρέλκει πλέον η έκδοση αποφάσεως επί της αιτήσεως παρεμβάσεως της Ευρωπαϊκής Επιτροπής.
               
            
                  3)
               
               
                  H Rhiannon Thomas και o Michaël Julien φέρουν, πέραν των δικαστικών εξόδων τους, τα έξοδα του Συμβουλίου της Ευρωπαϊκής Ένωσης, εξαιρουμένων των σχετικών με την αίτηση παρεμβάσεως εξόδων.
               
            
                  4)
               
               
                  Η R. Thomas και ο M. Julien, το Συμβούλιο και η Επιτροπή φέρουν έκαστος τα σχετικά με την αίτηση παρεμβάσεως δικαστικά έξοδά τους.
               
            
         (1)  EE C 412 της 11.10.2021.